Torsten Lieberknecht

Torsten Lieberknecht (s. 1. elokuuta 1973) on saksalainen jalkapallovalmentaja ja entinen keskikenttäpelaaja. Huhtikuusta 2025 lähtien hän on toiminut FC Kaiserslauternin päävalmentajana.

Ura pelaajana

Lieberknecht aloitti uransa FV 1921 Haßlochin juniorijoukkueissa. Ensimmäisen ammattilaissopimuksensa hän teki 1. FC Kaiserslauternin kanssa vuonna 1992. Hän oli edustanut seuraa jo junioritasolla kahden vuoden ajan. Lieberknecht edusti seuraa kaksi kautta ja oli voittamassa Bundesliigan hopeaa keväällä 1994. Peliaika jäi kuitenkin vähälle ja hän siirtyi vuonna 1994 SV Waldhof Mannheimiin, josta vuotta myöhemmin FSV Mainziin. Hän edusti joukkuetta 2. Bundesliigassa kuuden vuoden ajan, muttei onnistunut vakiinnuttamaan paikkaansa avauskokoonpanossa. 

Kesällä 2002 Lieberknecht siirtyi Regionalligaan 1. FC Saarbrückeniin, josta vuonna 2003 Eintracht Braunschweigiin. Lieberknecht juhli seuran kanssa nousua 2. Bundesliigaan kauden 2004/05 päätteeksi. Hän pelasi Braunschweigin paidassa kaksi kautta 2. Bundesliigassa, kunnes lopetti vuonna 2007 pelaajauransa.

Maajoukkuetasolla Lieberknecht edusti Saksaa nuorisomaajoukkueissa. U21-maajoukkuessa hän esiintyi yhdeksän kertaa ja oli mukana alle 20-vuotiaiden MM-kisoissa vuonna 1993.

Ura valmentajana

Lieberknecht aloitti valmennusuransa Eintracht Braunschweigissa heinäkuussa 2007 alle 19-vuotiaiden joukkueen päävalmentajana. Toukokuussa 2008 hän nousi seuran edustusmiehistön päävalmentajaksi Benno Möhlmannin saatua potkut. Eintracht-Trainer Möhlmann gibt auf  Lieberknecht pelasti Eintracht Braunschweigin putoamiselta Saksan neljännelle sarjatasolle uuden 3. Ligan ulkopuolelle. Lieberknechtin ensimmäinen kokonainen kausi seuran päävalmentajana päättyi 13. sijaan Saksan 3. Ligassa. Kaudella 2009/10 hän nosti joukkueen jo nousukahinoihin ja lopulta keväällä 2011 Eintracht Braunschweig juhli 3. Ligan mestaruutta ja nousua 2. Bundesliigaan. Kauden jälkeen seura teki kaksivuotisen jatkosopimuksen Lieberknechtin kanssa. Braunschweig-coach Lieberknecht verlängert Braunschweigin lento jatkui myös 2. Bundesliigassa. Kaudella 2012/13 joukkue sijoittui toiseksi ja nousi 28 vuoden tauon jälkeen Bundesliigaan. Braunschweig nach 28 Jahren zurück in Liga eins 

Pääsarjataival jäi vain yhden kauden mittaiseksi, sillä 18. sijoittunut Braunschweig putosi keväällä 2014 takaisin 2. Bundesliigaan. Kauden vaikeuksista huolimatta seura teki hänen kanssaan kesään 2017 ulottuvan sopimuksen helmikuussa 2014.Lieberknecht verlängert in Braunschweig bis 2017  Kaudella 2017/18 Braunschweigin vaikeudet jatkuivat ja joukkue sijoittui kauden päätteeksi 2. Bundesliigassa sijalle 17 ja putosi seitsemän kauden jälkeen 3. Ligaan. Kauden jälkeen seuran ja Lieberknechtin 10 vuoden yhteistyö päättyi.Nach zehn Jahren und zwei Tagen: Lieberknechts Ära endet

Lokakuun alussa 2018 Lieberknechtistä tuli 2. Bundesliigan viimeisenä majailleen MSV Duisburgin päävalmentaja.Duisburg trennt sich von Gruev und holt Lieberknecht Hän ei onnistunut pelastamaan seuraa putoamiselta, vaan kaudeksi 2019/20 Duisburg putosi 3. Ligaan. Kausi 2019/20 toi viidennen sijan, eikä paluuta sarjatasoa ylemmäs. Kausi 2020/21 käynnistyi Duisburgilta heikosti ja seura erotti Lieberknechtin marraskuussa 2020.MSV STELLT TORSTEN LIEBERKNECHT FREI – NEUER CHEF-COACH AM SONNTAG

Kesäkuussa 2021 Lieberknechtistä tuli Darmstadtin päävalmentaja.Lieberknecht übernimmt in Darmstadt Debyyttikaudellaan hän luotsasi Darmstadtin 2. Bundesliigassa neljänneksi, ja joukkue jäi niukasti nousukarsintojen ulkopuolelle.Tränen bei Profis: Darmstadt verpasst Aufstiegsüberraschung  Kaudella 2022/23 Darmstadt sijoittui 2. Bundesliigassa toiseksi ja nousi takaisin pääsarjatasolle. Joukkue ei onnistunut kuitenkaan säilyttämään sarjapaikkaansa, vaan putosi jo kauden 2023/24 jälkeen takaisin. Lieberknecht sai potkut seurasta syyskuun alussa 2024.Lilien und Lieberknecht beenden Zusammenarbeit

Huhtikuussa 2024 Lieberknechtistä tuli FC Kaiserslauternin päävalmentaja.FCK stellt Markus Anfang frei – Torsten Lieberknecht wird neuer Cheftrainer

Meriitit valmentajana

 2. Bundesliiga
Hopeaa: 2013, 2023
 3. Liga: 2011

Lähteet

Aiheesta muualla

 Torsten Lieberknecht

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1973 syntyneet
Luokka:Elävät henkilöt